تمت ارشفة منتديات نبع الفرات
رهن شورك يشاعرنا واعينك
ولا ترمش احاسيسك وعينك
رمز للخوّه انت اتظل وعَينك
امير الطيب والود والحمية
[صورة]
الك خبره بعذابي انت والك فن
كتلتني وحظّي بفراگك ولك فان
اشگ اللحد لو تگرب والاكفان
وتعود الروح يالغالي اليه
[صورة]
ترف بوّل هواكم عال علتني
اوسط درب المحبه عل علتني
بنهاية درب حبك عل عَلَتني
جفوف الموت,, ماتدناهه اديه
[صورة]
لان ماريــــــــد اشوفك يوم حزني
وتدري ابسيف هجرك ولك حزني
كلبك انت وحـــــــدك الي حزني
و (حيازه وحمل) سلمتك بديه
[صورة]
لو راسا تكلي ارجــوك هدنه
وتعاركني وتــريد انوب هدنه
ولك والله العشك وياك هدنه
مريض انه تعال اسال عليه
[صورة]
لــــــــو تذكر رباي وياك والعن
ولا تنغر على اللي بيك والعن
فرضنا لــــو اسبك حيل والعن
مريض انه تعال اسال عليه
[صورة][صورة][صورة][صورة][صورة][صورة][صورة][صورة][صورة][صورة]
وشوف اشلون حالي منتسلني
ولكن سيف صــــدك منتسلني
الدمع يغلــب جوابي منتسلتي
اضحك بالجذب غصبن عليه
[صورة]
أنـا بحبـك أبـد مـايـوم غشيـت
وعـن كـل البنـات النظـر غشيـت
گعـدت يمـه وعليـه بسكـوت غشيـت
وگـف صـاح المـدرس غـش عليـه
[صورة]
اكت دمعي التريدة هسه اكت لك
وتريد لساني يسكت؟ هالستكلك
اذا متكول احبك؟ هسه اكتلك
واكوم انوب اكتل روحي بدية
[صورة]
ليش الناس بيه اللوم يلتام
يالوجهك مثل ضوه البدر يلتم
جرح السيف لابد يوم يلتم
ويظل جرح اللسان يفور بيه
[صورة]
بعدكم كمت اسوي النوح وجبات
ولاخلي دليلي يهيم ويبات
الحزن وياي طول الليل ويبات
بفراشي ويسولفلي عليه
[صورة]
احبابي اعيوني راحت من اجلكم
وجل الدنيا كله من اجلكم
ياهي الي حرفكم منهو جلكم
وكطع حبل الوصل منكم عليه
[صورة]
حلو عيون وعيونه سماوي
بي مفتون والهيئه سماوي
جمال البيه يهل الوادم سماوي
ليل الناس وبنصه الكمر هيه
[صورة]
اذا رايح حبيبي الف بايات
وطش ماي وانشر الك بايات
ومركضه الصعود ايصير بايات
اخاف اطيح وما منك رجيه
[صورة]
من شطه مامش صيد بس ماي
واشتم اللي نهاني الصيد بسماي
واريد اللي خله العرش بسماي
اصيده بيوم وتجيني المنيه
[صورة]
دومي فانوس لدروبك وشعلة
وليمسك ابية احركنة وشعلة
اخبرك الاسود صار شعلة
منشوفة تغور الكاع بية
[صورة]
عيونك تصيب الگلب بسهام
يلي ابد ماشفت بهواك بسهام
انا طير المهاجر بالفضاء بسهام
اشوفك وانا تايه بالبريه
[صورة]
على ضيم الهوى ياروح علمي
وبيها ارفعت اني اليوم علمي
اسالتها المستوى وتكول علمي
بخامس باء يالتسال عليه
[صورة]
يعاذل نار شوكَي هل تمسني
إهديني الشوف حبي والتمسني
بجه من مد يمينه والتمسني
لكَاني نفس ما مش جسد بيه
[صورة]
أهل هل وكت بالك تمن بيهم
إدنان وعيب يحصل تمن بيهم
ثلاث من الخصايل تمن بيهم
الجذب والفتن والشوفة الردية
[صورة]
وحك التين والزيتون والمن
اجروحي الطابن امن اسنين ولمن
السدر والجفن والكافور والمن
كَبل طرت الفجر يسرون بيه
[صورة]
ردت خده ابوسه جفل ماراد
الغده حبه لعند احشاي مارد
لون مصباح وانه البيه مارد
اصير بحدمته بس يرحم اشويه
[صورة]
شجيت انه وجريت الدمع منهال
وحنيت الضلع يوم الصاح منهال
صحت ويلاه يا ويلادي منهال
عليكم صحت وين الي يجاوب عليه
[صورة]
ديخويه الضمه نار احرگت يوفـي
عرفنه اللى يواعـد وعد يوفـي
حاشاه العـزيز ايخون يوفـي
ابن امي نفس نهض ا ليـه
[صورة]
شكول للحر ما واحد نجلهـا
وچم حره انچتل باالعراق نجلها
المدينه ما نحب نوصل نجلها
نريد انخيم بـوادي الـمنيه
[صورة]
كثيره اجروح يبن امي ترابيك
عفت الدار وعيوني ترابيـك
چانت تسهر ليالي وترابيك
متكلي اشوكت اتعود اليه
[صورة]
انگطع حبل الوصل بيني وبينه
وذخرته والـعمد هّو وابينـه
إلمن اشتكـي هـمي وابينه
واخبره اشوكت ايعوّد عليـه
[صورة]
جروحك بيش اداويهن والفهن
مو جرحين حتى اگعد والفهن
حايرانه بعدهن ولفهن
وراحن اجروحي كلهن عليه
[صورة]
توجّل گـلب الحنينـه علمها
يولي وحست بـوحشه علمها
ساعه من وگع الحبيب علمـها
لطمت عـالوجه منين يرجع اليه
[صورة]
قطار العـز تعدانـه ومـرنـه
وعلينه مـا نشد واحد ومرنـه
عگب عينك يا صاح وامرنـه
بـهاى انفوضه لـرب البريـه
[صورة]
علينه اطلع يبو صالح ولمنـه
تراها الناس ماداوت والمنـه
انت الامـل يلغايب والمنه
وبلسم انت لجروحي الخفيه
[صورة]
تركني الدهر بـالغربه بلاسم
وضعف حيلي ومرد چبدي بلاسم
واكيد الفرج لجروحي بـلاسم
يبلسمها ويـرد روحـي الـيه
[صورة]
تمر انخاك يا عراقي عليهـم
واخبرك كلب كل منهم عليهم
وطنه الكل جفت عنه وعليهم
گلبي وگـربت منـه المنيـه
[صورة]
الك بگلوبنه من الشعر نـادي
رطب ذكرك بگلب المحب نادي
يا عراق بيوم الحشر نـادي
محبينك يـجوك اعلى النديـه
[صورة]
ربينه اعلى حبك احنه علينـه
نصيح بشده لـوطحنه علينه
يا عراق جـارت الدنيـا علينه
ورمتنه بـدار غربه واجـنبيه
[صورة]
انامر بالصبر روحي ونهواى
وكثير اتعد مصايبها ونهواى
الوادم بالهوه اتساهر ونهواى
يعتني بيك صبح ومسـيه
منقووول